Document ID: 32014R0548

Reference:
22.5.2014
MT
Il-Ġurnal Uffiċjali tal-Unjoni Ewropea
L 152/1
REGOLAMENT TAL-KUMMISSJONI (UE) Nru 548/2014
tal-21 ta' Mejju 2014
dwar l-implimentazzjoni tad-Direttiva 2009/125/KE tal-Parlament Ewropew u tal-Kunsill fir-rigward ta' transformers tal-elettriku ta' qawwa żgħira, medja u għolja
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttivao2009/125/KE tal-Parlament Ewropew u tal-Kunsill tal-21ota' Ottubruo2009 li tistabbilixxi qafas għall-iffissar ta' rekwiżiti għall-ekodisinn għal prodotti relatati mal-enerġija (1), u b'mod partikolari l-Artikolu 15(1) tagħha,
Wara li kkonsultat il-Forum ta' Konsultazzjoni dwar l-Ekodisinn,
Billi:
(1)
Il-Kummissjoni wettqet studju ta' tħejjija li analizza l-aspetti ambjentali u ekonomiċi tat-transformers. L-istudju ġie żviluppat flimkien ma' partijiet interessati u ma' entitajiet oħra interessati mill-Komunità, u r-riżultati ġew magħmula disponibbli b'mod pubbliku. It-transformers huma meqjusa bħala prodotti relatati mal-enerġija skont it-tifsira tal-Artikolu 2(1) tad-Direttiva 2009/125/KE.
(2)
L-istudju wera li l-enerġija fil-fażi tal-użu hija l-iktar aspett ambjentali sinifikanti li jista' jiġi indirizzat permezz tad-disinn tal-prodotti. Fil-manifatturar tat-transformers jintużaw ammonti sinifikanti ta' materja prima (ram, ħadid, raża, aluminju), iżda jidher li l-mekkaniżmi tas-suq qed jiżguraw trattament xieraq ta' wara tmiem l-użu tal-prodotti. Għaldaqstant mhuwiex meħtieġ li jiġu stabbiliti rekwiżiti relatati fir-rigward tal-ekodisinn.
(3)
Ir-rekwiżiti tal-ekodisinn stipulati fl-Anness I japplikaw għal prodotti li jkunu tqiegħdu fis-suq jew li jkunu bdew jitħaddmu fil-post fejn ikunu ġew installati. Għalhekk, dawn ir-rekwiżiti ma jistgħux jiddependu fuq l-applikazzjoni li fiha jintuża l-prodott.
(4)
It-transformers normalment jinxtraw skont ftehimiet kwadru. F'dan il-kuntest, ix-xiri jirreferi għall-att fejn isir kuntratt mal-manifattur biex jiġi kkunsinnat volum partikolari ta' transformers. Il-kuntratt jitqies bħala li jkun daħal fis-seħħ fid-data li fiha jiffirmawh il-partijiet.
(5)
Uħud mill-kategoriji ta' transformers m'għandhomx jiġu koperti minn dan ir-Regolament, minħabba l-funzjoni speċifika tagħhom. Il-potenzjal tal-konsum u tal-iffrankar tal-enerġija ta' dawn it-transformers huwa negliġibbli meta mqabbel ma' dak ta' transformers oħra.
(6)
Qegħdin jingħataw konċessjonijiet regolatorji minħabba limitazzjonijiet fuq il-piż għall-armar ta' transformers fuq arbli għal tagħmir tal-elettriku. Sabiex jiġi ffaċilitat ix-xogħol tal-awtoritajiet nazzjonali ta' sorveljanza tas-suq, u sabiex jiġi evitat l-użu ħażin ta' transformers manifatturati b'mod speċifiku biex jiġu mmuntati u mħaddma fuq arbli tal-elettriku, dawn għandu jkollhom fuqhom il-kitba “Għal tħaddim fuq arbli biss” murija b'mod viżibbli.
(7)
Konċessjonijiet regolatorji jingħataw għal transformers li huma mgħammra b'tagħmir li għandu l-kapaċità li jwettaq funzjonijiet ta' regolazzjoni tal-vultaġġ sabiex ġenerazzjoni distribwita minn sorsi rinnovabbli tiġi integrata fil-grilja tad-distribuzzjoni. Konċessjonijiet bħal dawn għandhom jiġu eliminati b'mod gradwali hekk kif din it-teknoloġija emerġenti tibqa' timmatura u jsiru disponibbli standards tal-kejl sabiex it-telf assoċjat mat-transformer ċentrali jkun jista' jiġi separat minn mat-telf assoċjat mat-tagħmir li jwettaq funzjonijiet addizzjonali.
(8)
Ir-rekwiżiti tal-eko-disinn għall-prestazzjoni/effiċjenza enerġetika ta' transformers tal-elettriku ta' qawwa medja u għall-effiċjenza enerġetika ta' transformers tal-elettriku ta' qawwa għolja għandhom jiġu stabbiliti bl-għan li r-rekwiżiti tal-ekodisinn għal dan it-tagħmir jiġu armonizzati fil-Komunità kollha. Dawn ir-rekwiżiti kieku jikkontribwixxu wkoll lejn il-funzjonament effiċjenti tas-suq intern u lejn it-titjib tal-prestazzjoni ambjentali tal-Istati Membri.
(9)
L-iffissar ta' rekwiżiti tal-ekodisinn għal transformers ta' qawwa medja u għolja huwa meħtieġ ukoll biex tiżdied il-penetrazzjoni fis-suq ta' teknoloġiji u ta' għażliet differenti fid-disinn li jtejbu l-prestazzjoni jew l-effiċjenza enerġetika ta' dawn it-tipi ta' transformers. Fl-2008, it-telf totali tal-flotta ta' transformers fl-UE27 kien ammonta għal 93,4 TWh fis-sena. Ġie kkalkulat li l-potenzjal għal titjib kosteffikaċi permezz ta' disinn aktar effiċjenti huwa ta' madwar 16,2 TWh fis-sena għall-2025, li jikkorrispondi għal 3,7 tunnellata metrika ta' emissjonijiet ta' CO2.
(10)
Jenħtieġ li r-rekwiżiti tal-ekodisinn jiddaħħlu fis-seħħ b'mod gradwali, sabiex il-manifatturi jingħataw perjodu ta' żmien xieraq li fih ikunu jistgħu jiddisinjaw il-prodotti tagħhom mill-ġdid. Għandhom jiġu stabbiliti perjodi ta' żmien limitati għall-implimentazzjoni ta' dawn ir-rekwiżiti, filwaqt li għandhom jitqiesu l-impatti fuq l-ispejjeż għall-manifatturi, b'mod partikolari dawk tal-impriżi ż-żgħar u ta' daqs medju. Għandha tiġi żgurata wkoll il-kisba f'waqtha tal-għanijiet tal-politika.
(11)
Sabiex ir-regolament ikun jista' jiġi implimentat b'mod effettiv, l-Awtoritajiet Regolatorji Nazzjonali qed jiġu mħeġġa bil-qawwi biex iqisu l-effett ta' rekwiżiti minimi dwar l-effiċjenza fuq l-ispejjeż inizjali għat-transformer, u biex jippermettu li ssir l-installazzjoni ta' transformers li huma aktar effiċjenti minn kemm hu mitlub fir-regolament, kull meta dawn ikunu ġustifikati fuq livell ekonomiku fuq bażi ta' ċiklu sħiħ tal-ħajja, inkluż valutazzjoni xierqa tat-tnaqqis tat-telf.
(12)
Sabiex jiġu ffaċilitati l-kontrolli ta' konformità, il-manifatturi għandhom jiġu mitluba jipprovdu informazzjoni fid-dokumentazzjoni teknika msemmija fl-Annessi IV u V tad-Direttiva 2009/125/KE.
(13)
Il-miżuri stipulati f'dan ir-Regolament huma skont l-opinjoni tal-Kumitat stabbilit bl-Artikolu 19(1) tad-Direttiva 2009/125/KE,
ADOTTAT DAN IR-REGOLAMENT:
Artikolu 1
Suġġett u kamp ta' applikazzjoni
1.   Dan ir-Regolament jistabbilixxi r-rekwiżiti tal-ekodisinn għat-tqegħid fis-suq jew għat-tħaddim ta' transformers tal-elettriku b'potenzaqawwa nominali minima ta' 1 kVA li jintużaw f'netwerks ta' 50 Hz għat-trażmissjoni u d-distribuzzjoni tal-elettriku, jew għal applikazzjonijiet industrijali. Ir-Regolament huwa applikabbli biss għal transformers li jinxtraw wara d-dħul fis-seħħ tar-Regolament.
2.   Dan ir-Regolament m'għandux japplika għal transformers li jiġu ddisinjati b'mod speċifiku biex jintużaw għall-applikazzjonijiet li ġejjin:
—
transformers tal-istrumenti, iddisinjati b'mod speċifiku biex jipprovdu l-enerġija għal strumenti tal-kejl, miters, rilejs u għal tagħmir ieħor simili;
—
transformers b'koljaturi ta' vultaġġ baxx iddisinjati b'mod speċifiku biex jintużaw flimkien ma' rettifikaturi għall-produzzjoni ta' provvista ta' kurrent dirett (DC);
—
transformers iddisinjati b'mod speċifiku biex jiġu mqabbda ma' forn;
—
transformers iddisinjati b'mod speċifiku għal applikazzjonijiet lil hinn mill-kosta u għal applikazzjonijiet lil hinn mill-kosta li jitwettqu fuq wiċċ l-ilma;
—
transformers iddisinjati b'mod speċifiku għal installazzjonijiet ta' emerġenza;
—
transformers u auto-transformers iddisinjati b'mod speċifiku għal sistemi ta' provvista ferrovjarji;
—
earthing transformers jew grounding transformers, jiġifieri transformers trifażi maħsuba biex jipprovdu punt newtrali għal skopijiet ta' ertjar ta' sistemi;
—
transformers ta' trazzjoni immuntati fuq vetturi ferrovjarji, jiġifieri transformers imqabbda direttament jew permezz ta' konvertitur ma' linja ta' kuntatt ta' kurrent li jalterna (AC) jew ta' kurrent dirett (DC), li jintużaw f'installazzjonijiet fissi ta' applikazzjonijiet ferrovjarji;
—
transformers ta' avvjament, iddisinjati b'mod speċifiku għall-istartjar ta' muturi ta' induzzjoni trifażi sabiex jiġi eliminat kwalunkwe tnaqqis fil-vultaġġ tal-provvista;
—
transformers ta' prova, iddisinjati b'mod speċifiku biex jintużaw f'ċirkwit biex jiġi prodott vultaġġ jew kurrent speċifiku għall-ittestjar ta' tagħmir elettriku;
—
transformers tal-iwweldjar, iddisinjati b'mod speċifiku biex jintużaw f'tagħmir tal-iwweldajr bl-ark jew f'tagħmir tal-iwweldjar ta' reżistenza;
—
transformers iddisinjati b'mod speċifiku għal applikazzjonijiet li jifilħu għall-isplużjonijiet u għal applikazzjonijiet ta' estrazzjoni minn taħt l-art (2);
—
transformers iddisinjati b'mod speċifiku għal applikazzjonijiet li jitwettqu f'ilmijiet fondi (taħt l-ilma);
—
transformers ta' interfaċċja ta' Vultaġġ Medju (MV) għal Vultaġġ Medju (MV), sa 5 MVA;
—
transformers ta' qawwa għolja fejn jintwera li għal applikazzjoni partikolari mhumiex disponibbli alternattivi teknikament vijabbli biex jiġu ssodisfati r-rekwiżiti minimi ta' effiċjenza stabbiliti b'dan ir-Regolament;
—
transformers ta' qawwa għolja li jservu ta' transformers ta' rikambju għal, u li huma identiċi għal u jinsabu fl-istess post fiżiku/post ta' installazzjoni ta', transformers ta' qawwa għolja eżistenti, fejn din is-sostituzzjoni ma tkunx tista' tinkiseb mingħajr ma jiġu involuti spejjeż sproporzjonati assoċjati mat-trasport u/jew l-installazzjoni tagħhom.
għajr fir-rigward tar-rekwiżiti ta' informazzjoni u tad-dokumentazzjoni teknika dwar il-prodott stabbiliti fl-Anness I, punti 3 u 4.
Artikolu 2
Definizzjonijiet
Għall-finijiet ta' dan ir-Regolament u tal-annessi tiegħu għandhom japplikaw id-definizzjonijiet li ġejjin.
(1)
“Transformer tal-elettriku” tfisser unità ta' apparat statika b'żewġ koljaturi jew aktar li permezz tal-induzzjoni elettromanjetika tittrasforma sistema ta' vultaġġ u ta' kurrent alternanti f'sistema oħra ta' vultaġġ u ta' kurrent alternanti li normalment ikunu ta' valuri differenti, izda li jkunu tal-istess frekwenza għall-iskop tat-trażmissjoni tal-enerġija elettrika.
(2)
“Transformer tal-elettriku ta' qawwa żgħira” tfisser transformer tal-elettriku li l-ogħla vultaġġ tiegħu għal tagħmir ieħor ma jaqbiżx il-1,1 kV.
(3)
“Transformer tal-elettriku ta' qawwa medja” tfisser transformer tal-elettriku li l-ogħla vultaġġ tiegħu għat-tagħmir huwa ogħla minn 1,1 kV, iżda li ma jaqbiżx is-36 kV, u b'potenza nominali ta' jew ogħla minn 5 kVA, iżda ta' inqas minn 40 MVA.
(4)
“Transformer tal-elettriku ta' qawwa għolja” tfisser transformer tal-elettriku b'vultaġġ għoli li l-ogħla vultaġġ tiegħu għat-tagħmir jaqbeż 36 kV, u b'potenza nominali ta' jew ogħla minn 5 kVA, jew b'potenza nominali ta' jew ogħla minn 40 MVA irrispettivament mill-ogħla vultaġġ għat-tagħmir.
(5)
“Transformer mgħaddas fil-likwidu” tfisser transformer tal-elettriku li ċ-ċirkwit manjetiku u l-koljaturi tiegħu ikunu mgħaddsa f'likwidu.
(6)
“Transformer mingħajr likwidu għall-insulazzjoni” tfisser transformer tal-elettriku li ċ-ċirkwit manjetiku u l-koljaturi tiegħu ma jkunux mgħaddsa f'likwidu għall-insulazzjoni.
(7)
“Transformer immuntat fuq arblu” tfisser transformer tal-elettriku b'potenza nominali ta' sa 315 KVA li jkun xieraq għal użu fuq barra u li jkun iddisinjat biex jiġi mmuntat fuq l-istrutturi ta' appoġġ tal-kejbils tal-elettriku sospiżi fl-arja.
(8)
“Transformer ta' Distribuzzjoni b'Regolazzjoni tal-Vultaġġ” tfisser transformer tal-elettriku ta' qawwa medja mgħammar b'komponenti addizzjonali installati ġewwa jew barra t-tank tat-transformer, li permezz tagħhom il-vultaġġ tad-dħul jew tal-ħruġ tat-transformer jista' jiġi kkontrollat b'mod awtomatiku għal għanijiet ta' regolazzjoni tal-vultaġġ tat-transformer waqt it-tagħbija.
(9)
“Koljatura” tirreferi għall-assemblaġġ ta' tidwiriet li jiffurmaw ċirkwit elettriku li huwa assoċjat ma' wieħed mill-vultaġġi assenjati lit-transformer.
(10)
“Vultaġġ nominali ta' koljatura” (Ur) huwa l-vultaġġ assenjat li għandu jiġi applikat, jew żviluppat fin-nuqqas ta' tagħbija, bejn it-terminali ta' koljatura mingħajr punti ta' konnessjoni, jew il-vultaġġ assenjat lil koljatura b'punti ta' konnessjoni mqabbda mal-punt ta' konnessjoni ewlieni.
(11)
“Koljatura b'vultaġġ għoli” tirreferi għall-koljatura bl-ogħla vultaġġ nominali.
(12)
“L-ogħla vultaġġ għat-tagħmir” (Um) applikabbli għal koljatura ta' transformer huwa l-ogħla vultaġġ r.m.s. minn fażi għal oħra f'sistema trifażi li għaliha koljatura ta' transformer tiġi ddiżinjata skont l-insulazzjoni tagħha.
(13)
“Potenza nominali” (Sr) hija valur konvenzjonali ta' potenza apparenti assenjat lil koljatura li, flimkien mal-vultaġġ nominali tal-koljatura, jiddetermina l-kurrent nominali tagħha.
(14)
“Telf bit-tagħbija” (Pk) tfisser l-enerġija attiva assorbita fuq frekwenza nominali u f'temperatura ta' referenza assoċjata ma' żewġ koljaturi meta l-kurrent nominali (kurrent tal-punt ta' konnessjoni) jkun qed jgħaddi minn ġot-terminal/s ta' waħda mill-koljaturi u t-terminals tal-koljaturi l-oħra jkunu qegħdin jixxortjaw ma' kwalunkwe koljatura mgħammra b'punti ta' konnessjoni mqabbda mal-punti ta' konnessjoni prinċipali, filwaqt li koljaturi oħra, jekk ikun hemm, ikollhom ċirkwit miftuħ.
(15)
“Telf mingħajr tagħbija” (Po) tfisser l-enerġija attiva assorbita fuq frekwenza nominali meta t-transformer jiġi enerġizzat u ċ-ċirkwit sekondarju jkun miftuħ. Il-vultaġġ applikat huwa l-vultaġġ nominali, u jekk il-koljatura enerġizzata tkun mgħammra b'punt ta' konnessjoni, din għandha tiġi mqabbda mal-punt ta' konnessjoni ewlieni tagħha.
(16)
“Indiċi ta' Effiċjenza Massima” (PEI) tfisser il-valur massimu tal-proporzjon tal-potenza apparenti trażmessa ta' transformer wara li jitnaqqas it-telf ta' elettriku, imqabbel mal-potenza apparenti trażmessa tat-transformer.
Artikolu 3
Rekwiżiti tal-ekodisinn
Transformers tal-elettriku ta' qawwa żgħira, transformers tal-elettriku ta' qawwa medja u transformers tal-elettriku ta' qawwa kbira għandhom jissodisfaw ir-rekwiżiti tal-ekodisinn stipulati fl-Anness I.
Artikolu 4
Valutazzjoni tal-Konformità
Il-valutazzjoni tal-konformità għandha titwettaq billi tiġi applikata l-proċedura tal-kontroll tad-disinn intern stabbilita fl-Anness IV tad-Direttiva 2009/125/KE, jew il-proċedura tas-sistema ta' ġestjoni stabbilita fl-Anness V tal-istess Direttiva.
Artikolu 5
Proċedura ta' verifika għall-finijiet tas-sorveljanza tas-suq
Fit-twettiq tal-kontrolli ta' sorveljanza tas-suq imsemmija fl-Artikolu 3(2) tad-Direttiva 2009/125/KE, l-awtoritajiet tal-Istati Membri għandhom japplikaw il-proċedura ta' verifika stipulata fl-Anness III ta' dan ir-Regolament.
Artikolu 6
Punti ta' Referenza indikattivi
Il-punti ta' referenza indikattivi għat-transformers bl-aħjar prestazzjoni teknoloġikament possibbli fil-ħin meta jiġi adottat dan ir-Regolament huma identifikati fl-Anness IV.
Artikolu 7
Reviżjoni
Sa mhux aktar tard minn 3 snin wara d-dħul fis-seħħ tiegħu, il-Kummissjoni għandha tevalwa dan ir-Regolament fid-dawl tal-progress teknoloġiku u għandha tippreżenta r-riżultati ta' din ir-reviżjoni lill-Forum ta' Konsultazzjoni. B'mod speċifiku, ir-reviżjoni għandha mill-inqas tevalwa l-fatturi li ġejjin:
—
Il-possibbiltà li jiġu stabbiliti valuri minimi tal-Indiċi ta' Effiċjenza Massima għat-transformers tal-elettriku ta' qawwa medja kollha, inkluż dawk b'potenza nominali ta' inqas minn 3 150 kVA;
—
Il-possibbiltà li ssir separazzjoni tat-telf assoċjat mat-transformer ċentrali minn ma' dak assoċjat ma' komponenti oħra li jwettqu funzjonijiet ta' regolazzjoni tal-vultaġġ, fejn ikun il-każ;
—
L-adegwatezza tal-ħolqien ta' rekwiżiti minimi dwar il-prestazzjoni għal transformers b'kurrent tal-elettriku b'fażi waħda, kif ukoll għal transformers tal-elettriku ta' qawwa żgħira;
—
Jekk għadhomx xierqa l-konċessjonijiet li saru għal transformers li jiġu mmuntati fuq l-arbli, kif ukoll il-konċessjonijiet li saru għal kombinamenti speċjali ta' vultaġġi ta' koljaturi għal transformers tal-elettriku ta' qawwa medja;
—
Il-possibbiltà li jiġu koperti impatti ambjentali oħra apparti dak tal-enerġija fil-fażi tal-użu
Artikolu 8
Dħul fis-seħħ
Ir-Regolament għandu jidħol fis-seħħ fl-g]oxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-21 ta' Mejju 2014.
Għall-Kummissjoni
Il-President
José Manuel BARROSO
(1)  ĠU L 285, 31.10.2009, p. 10.
(2)  Tagħmir maħsub għall-użu f'atmosferi potenzjalment splussivi huwa kopert mid-Direttiva 94/9/KE tal-Parlament Ewropew u tal-Kunsill (ĠU L 100, 19.4.1994, p. 1).
ANNESS I
Rekwiżiti tal-ekodisinn
1)   Rekwiżiti minimi dwar il-prestazzjoni jew l-effiċjenza enerġetika għal transformers tal-elettriku ta' qawwa medja
It-transformers tal-elettriku ta' qawwa medja għandhom ikunu konformi mal-livelli massimi permessi għal telf bit-tagħbija u għal telf mingħajr tagħbija, jew mal-valuri tal-Indiċi ta' Effiċjenza Massima (PEI) indikati fit-Tabelli I.1 sa I.5, bl-esklużjoni ta' transformers tal-elettriku ta' qawwa medja li jiġu mmuntati fuq l-arbli, li għandhom ikunu konformi mal-livelli massimi permessi għal telf bit-tagħbija u għal telf mingħajr tagħbija indikati fit-Tabella I.6.
1.1   Rekwiżiti għal transformers trifażi tal-elettriku ta' qawwa medja b'potenza nominali ta' ≤ 3150kVA
Tabella I.1. Livelli massimi ta' telf bit-tagħbija u ta' telf mingħajr tagħbija (f'W) għal transformers tal-elettriku ta' qawwa medja mgħaddsa fil-likwidu b'koljatura waħda b'Um ta' ≤ 24 kV u bil-koljatura l-oħra b'Um ta' ≤ 1,1 kV
Grad 1 (mill-1 ta' Lulju 2015)
Grad 2 (mill-1 ta' Lulju 2021)
Potenza Nominali (kVA)
Livell massimu ta' telf bit-tagħbija Pk (W) (*)
Livell massimu ta' telf mingħajr tagħbija Po (W) (*)
Livell massimu ta' telf bit-tagħbija Pk (W) (*)
Livell massimu ta' telf mingħajr tagħbija Po (W) (*)
≤ 25
Ck (900)
Ao (70)
Ak (600)
Ao – 10 % (63)
50
Ck (1 100 )
Ao (90)
Ak (750)
Ao – 10 % (81)
100
Ck (1 750 )
Ao (145)
Ak (1 250 )
Ao – 10 % (130)
160
Ck (2 350 )
Ao (210)
Ak (1 750 )
Ao – 10 % (189)
250
Ck (3 250 )
Ao (300)
Ak (2 350 )
Ao – 10 % (270)
315
Ck (3 900 )
Ao (360)
Ak (2 800 )
Ao – 10 % (324)
400
Ck (4 600 )
Ao (430)
Ak (3 250 )
Ao – 10 % (387)
500
Ck (5 500 )
Ao (510)
Ak (3 900 )
Ao – 10 % (459)
630
Ck (6 500 )
Ao (600)
Ak (4 600 )
Ao – 10 % (540)
800
Ck (8 400 )
Ao (650)
Ak (6 000 )
Ao – 10 % (585)
1 000
Ck (10 500 )
Ao (770)
Ak (7 600 )
Ao – 10 % (693)
1 250
Bk (11 000 )
Ao (950)
Ak (9 500 )
Ao – 10 % (855)
1 600
Bk (14 000 )
Ao (1 200 )
Ak (12 000 )
Ao – 10 % (1080 )
2 000
Bk (18 000 )
Ao (1 450 )
Ak (15 000 )
Ao – 10 % (1 305 )
2 500
Bk (22 000 )
Ao (1 750 )
Ak (18 500 )
Ao – 10 % (1 575 )
3 150
Bk (27 500 )
Ao (2 200 )
Ak (23 000 )
Ao – 10 % (1 980 )
Tabella I.2. Livelli massimi ta' telf bit-tagħbija u ta' telf mingħajr tagħbija (f'W) għal transformers tal-elettriku ta' qawwa medja mingħajr likwidu għall-insulazzjoni b'koljatura waħda b'Um ta' ≤ 24 kV u bil-koljatura l-oħra b'Um ta' ≤ 1,1 kV
Grad 1 (l-1 ta' Lulju 2015)
Grad 2 (l-1 ta' Lulju 2021)
Potenza Nominali (kVA)
Livell massimu ta' telf bit-tagħbija Pk (W) (**)
Livell massimu ta' telf mingħajr tagħbija Po (W) (**)
Livell massimu ta' telf bit-tagħbija Pk (W) (**)
Livell massimu ta' telf mingħajr tagħbija Po (W) (**)
≤ 50
Bk (1 700 )
Ao  (200)
Ak (1 500 )
Ao – 10 % (180)
100
Bk (2 050 )
Ao  (280)
Ak (1 800 )
Ao – 10 % (252)
160
Bk (2 900 )
Ao  (400)
Ak (2 600 )
Ao – 10 % (360)
250
Bk (3 800 )
Ao  (520)
Ak (3 400 )
Ao – 10 % (468)
400
Bk (5 500 )
Ao  (750)
Ak (4 500 )
Ao – 10 % (675)
630
Bk (7 600 )
Ao  (1 100 )
Ak (7 100 )
Ao – 10 % (990)
800
Ak (8 000 )
Ao  (1 300 )
Ak (8 000 )
Ao – 10 % (1 170 )
1 000
Ak (9 000 )
Ao  (1 550 )
Ak (9 000 )
Ao – 10 % (1 395 )
1 250
Ak (11 000 )
Ao  (1 800 )
Ak (11 000 )
Ao – 10 % (1 620 )
1 600
Ak (13 000 )
Ao  (2 200 )
Ak (13 000 )
Ao – 10 % (1 980 )
2 000
Ak (16 000 )
Ao  (2 600 )
Ak (16 000 )
Ao – 10 % (2 340 )
2 500
Ak (19 000 )
Ao  (3 100 )
Ak (19 000 )
Ao – 10 % (2 790 )
3 150
Ak (22 000 )
Ao  (3 800 )
Ak (22 000 )
Ao – 10 % (3 420 )
Tabella I.3. Korrezzjoni ta' telf bit-tagħbija u ta' telf mingħajr tagħbija fil-każ ta' kombinamenti oħra ta' vultaġġi ta' koljaturi jew ta' vultaġġ doppju f'koljatura waħda jew fiż-żewġ koljaturi (potenza nominali ta' ≤ 3150kVA)
Koljatura waħda b'Um ≤ 24 kV u l-oħra b'Um > 1,1 kV
Il-livelli massimi ta' telf permissibbli fit-Tabelli I.1 u I.2 għandhom jiżdiedu b'10 % għal telf mingħajr tagħbija u b'10 % għal telf bit-tagħbija
Koljatura waħda b'Um = ≤ 36 kV u l-oħra b'Um ≤ 1,1 kV
Il-livelli massimi ta' telf permissibbli fit-Tabelli I.1 u I.2 għandhom jiżdiedu bi 15 % għal telf mingħajr tagħbija u b'10 % għal telf bit-tagħbija
Koljatura waħda b'Um = ≤ 36 kV u l-oħra b'Um > 1,1 kV
Il-livelli massimi ta' telf permissibbli indikati fit-Tabelli I.1 u I.2 għandhom jiżdiedu b'20 % għal telf mingħajr tagħbija u bi 15 % għal telf bit-tagħbija
Każ ta' vultaġġ doppju f'koljatura waħda
Fil-każ ta' transformers b'koljatura waħda ta' vultaġġ għoli u b'żewġ vultaġġi disponibbli minn koljatura ta' vultaġġ baxx b'punt ta' konnessjoni, it-telf għandu jiġi kkalkulat abbażi tal-ogħla vultaġġ tal-koljatura ta' vultaġġ baxx, u għandu jkun konformi mal-livelli massimi ta' telf permissibbli indikati fit-Tabelli I.1 u 1.2. L-enerġija massima disponibbli fuq il-vultaġġ baxx tal-koljatura ta' vultaġġ baxx fuq dan it-tip ta' transformers għandha tkun limitata għal 0,85 tal-potenza nominali assenjata lill-koljatura ta' vultaġġ baxx fl-ogħla vultaġġ tagħha.
Fil-każ ta' transformers b'koljatura waħda ta' vultaġġ baxx u b'żewġ vultaġġi disponibbli minn koljatura ta' vultaġġ għoli b'punt ta' konnessjoni, it-telf għandu jiġi kkalkulat abbażi tal-ogħla vultaġġ tal-koljatura ta' vultaġġ għoli, u għandu jkun konformi mal-livelli massimi ta' telf permissibbli indikati fit-Tabelli I.1 u I.2. L-enerġija massima disponibbli fuq il-vultaġġ baxx tal-koljatura ta' vultaġġ għoli fuq dan it-tip ta' transformers għandha tkun limitata għal 0,85 tal-potenza nominali assenjata lill-koljatura ta' vultaġġ għoli fl-ogħla vultaġġ tagħha.
Jekk il-potenza nominali tkun disponibbli irrispettivament mill-kombinament ta' vultaġġi, il-livelli ta' telf indikati fit-Tabelli I.1 u I.2 jistgħu jiżdiedu bi 15 % għal telf mingħajr tagħbija u b'10 % għal telf bit-tagħbija.
Vultaġġ doppju fuq iż-żewġ koljaturi
Il-livelli massimi ta' telf permissibbli fit-Tabelli I.1 u I.2 jistgħu jiżdiedu b'20 % għal telf mingħajr tagħbija u b'20 % għal telf bit-tagħbija għal transformers b'vultaġġ doppju fuq iż-żewġ koljaturi. Il-livell tat-telf jingħata fuq il-bażi tal-ogħla potenza nominali possibbli u fuq il-bażi tal-fatt li l-potenza nominali hija l-istess, irrispettivament mill-kombinament tal-vultaġġi.
1.2   Rekwiżiti għal transformers tal-elettriku ta' qawwa medja b'potenza nominali ta' > 3150kVA
Tabella I.4: Valuri minimi tal-Indiċi ta' Effiċjenza Massima (PEI) għal transformers tal-elettriku ta' qawwa medja mgħaddsa fil-likwidu
Potenza Nominali (kVA)
Grad 1 (1 ta' Lulju 2015)
Grad 2 (1 ta' Lulju 2021)
Valuri minimi tal-Indiċi ta' Effiċjenza Massima (%)
3150 < Sr ≤ 4000
99,465
99,532
5 000
99,483
99,548
6 300
99,510
99,571
8 000
99,535
99,593
10 000
99,560
99,615
12 500
99,588
99,640
16 000
99,615
99,663
20 000
99,639
99,684
25 000
99,657
99,700
31 500
99,671
99,712
40 000
99,684
99,724
Valuri PEI minimi għal potenzi nominali f'kVA li jaqgħu bejn il-livelli ta' potenza indikati fit-Tabella I.4 għandhom jiġu kkalkulati permezz ta' interpolazzjoni lineari.
Tabella I.5. Valuri minimi tal-Indiċi ta' Effiċjenza Massima (PEI) għal transformers tal-elettriku ta' qawwa medja mingħajr likwidu għall-insulazzjoni
Potenza Nominali (kVA)
Grad 1 (1 ta' Lulju 2015)
Grad 2 (1 ta' Lulju 2021)
Valuri minimi tal-Indiċi ta' Effiċjenza Massima (%)
3150 < Sr ≤ 4000
99,348
99,382
5 000
99,354
99,387
6 300
99,356
99,389
8 000
99,357
99,390
≥ 10 000
99,357
99,390
Valuri PEI minimi għal potenzi nominali f'kVA li jaqgħu bejn il-livelli ta' potenza indikati fit-Tabella I.5 għandhom jiġu kkalkulati permezz ta' interpolazzjoni lineari
1.3   Rekwiżiti għal transformers tal-elettriku ta' qawwa medja b'potenza nominali ta' ≤ 3150kVA mgħammra b'punti ta' konnessjoni xierqa għat-tħaddim waqt li jkunu qed jiġu enerġizzati jew waqt it-tagħbija għal skopijiet ta' adattament tal-vultaġġ. It-Transformers ta' Distribuzzjoni b'Regolazzjoni tal-Vultaġġ huma inklużi f'din il-kategorija.
Il-livelli massimi permissibbli tat-telf stipulati fit-Tabelli I.1 u I.2 għandhom jiżdiedu b'20 % għal telf mingħajr tagħbija u b'5 % għal telf bit-tagħbija fil-Grad 1, u b' 10 % għal telf mingħajr tagħbija fil-Grad 2.
1.4   Rekwiżiti għal transformers tal-elettriku ta' qawwa medja li jiġu mmuntati fuq l-arbli
Il-livelli ta' telf bit-tagħbija u ta' telf mingħajr tagħbija indikati fit-Tabelli I.1 u I.2 mhumiex applikabbli għal transformers tal-elettriku mgħaddsa fil-likwidu li jiġu mmuntati fuq l-arbli b'potenzi nominali ta' bejn 25 kVA u 315 kVA. Għal dawn il-mudelli speċifiċi ta' transformers tal-elettriku ta' qawwa medja li jiġu mmuntati fuq l-arbli, il-livelli massimi permissibbli tat-telf huma stabbiliti fit-Tabella I.6.
Tabella I.6 Telf bit-tagħbija u telf mingħajr tagħbija (f'W) għal transformers tal-elettriku mgħaddsa fil-likwidu ta' qawwa medja li jiġu mmuntati fuq l-arbli
Grad 1 (1 ta' Lulju 2015)
Grad 2 (1 ta' Lulju 2021)
Potenza Nominali (kVA)
Livell massimu ta' telf bit-tagħbija (f'W) (***)
Livell massimu ta' telf mingħajr tagħbija (f'W) (***)
Livell massimu ta' telf bit-tagħbija (f'W) (***)
Livell massimu ta' telf mingħajr tagħbija (f'W) (***)
25
Ck (900)
Ao (70)
Bk (725)
Ao (70)
50
Ck (1 100 )
Ao (90)
Bk (875)
Ao (90)
100
Ck (1 750 )
Ao (145)
Bk (1 475 )
Ao (145)
160
Ck + 32 % (3 102 )
Co (300)
Ck + 32 % (3 102 )
Co-10 % (270)
200
Ck (2 750 )
Co (356)
Bk (2 333 )
Bo (310)
250
Ck (3 250 )
Co (425)
Bk (2 750 )
Bo (360)
315
Ck (3 900 )
Co (520)
Bk (3 250 )
Bo (440)
2)   Rekwiżiti minimi dwar l-effiċjenza enerġetika għal transformers tal-elettriku ta' qawwa għolja
Ir-rekwiżiti minimi dwar l-effiċjenza għal transformers tal-elettriku ta' qawwa għolja huma stipulati fit-Tabelli I.7 u I.8.
Tabella I.7 Rekwiżiti Minimi tal-Indiċi ta' Effiċjenza Massima għal transformers tal-elettriku mgħaddsa fil-likwidu ta' qawwa għolja
Potenza Nominali (MVA)
Grad 1 (1 ta' Lulju 2015)
Grad 2 (1 ta' Lulju 2021)
Valuri minimi tal-Indiċi ta' Effiċjenza Massima (%)
≤ 4
99,465
99,532
5
99,483
99,548
6,3
99,510
99,571
8
99,535
99,593
10
99,560
99,615
12,5
99,588
99,640
16
99,615
99,663
20
99,639
99,684
25
99,657
99,700
31,5
99,671
99,712
40
99,684
99,724
50
99,696
99,734
63
99,709
99,745
80
99,723
99,758
≥ 100
99,737
99,770
Valuri PEI minimi għal potenzi nominali f'MVA li jaqgħu bejn il-livelli ta' potenza indikati fit-Tabella I.7 għandhom jiġu kkalkulati permezz ta' interpolazzjoni lineari
Tabella I.8 Rekwiżiti Minimi tal-Indiċi ta' Effiċjenza Massima għal transformers tal-elettriku mingħajr likwidu għall-insulazzjoni ta' qawwa għolja
Potenza Nominali (MVA)
Grad 1 (1 ta' Lulju 2015)
Grad 2 (1 ta' Lulju 2021)
Valuri minimi tal-Indiċi ta' Effiċjenza Massima (%)
≤ 4
99,158
99,225
5
99,200
99,265
6,3
99,242
99,303
8
99,298
99,356
10
99,330
99,385
12,5
99,370
99,422
16
99,416
99,464
20
99,468
99,513
25
99,521
99,564
31,5
99,551
99,592
40
99,567
99,607
50
99,585
99,623
≥ 63
99,590
99,626
Valuri PEI minimi għal potenzi nominali f'MVA li jaqgħu bejn il-livelli ta' potenza indikati fit-Tabella I.8 għandhom jiġu kkalkulati permezz ta' interpolazzjoni lineari
3.   Rekwiżiti ta' informazzjoni dwar il-prodott
Mill-1 ta' Lulju 2015, ir-rekwiżiti li ġejjin rigward l-informazzjoni dwar il-prodott għat-transformers li huma inklużi fil-kamp ta' applikazzjoni ta' dan ir-Regolament (Artikolu 1) għandhom jiġu inklużi fi kwalunke dokumentazzjoni relatata dwar il-prodott, inkluż aċċess bla ħlas għal siti tal-Internet tal-produtturi:
(a)
informazzjoni dwar il-potenza nominali, dwar it-telf bit-tagħbija, dwar it-telf mingħajr tagħbija u dwar l-enerġija elettrika ta' kwalunkwe sistema ta' tkessiħ meħtieġa fi istat ta' mingħajr tagħbija;
(b)
għal transformers tal-elettriku ta' qawwa medja (fejn applikabbli) u transformers tal-elettriku ta' qawwa għolja, il-valur tal-Indiċi ta' Effiċjenza Massima u l-potenza fejn dan iseħħ;
(c)
għal transformers b'vultaġġ doppju, il-potenza nominali massima fuq l-aktar vultaġġ baxx, skont it-Tabella I.3;
(d)
informazzjoni dwar il-piż tal-komponenti ewlenin kollha ta' transformer tal-elettriku (inkluż mill-inqas il-konduttur, in-natura tal-konduttur u l-materjal ewlieni tal-qalba tat-transformer);
(e)
Transformers tal-elettriku ta' qawwa medja li jiġu mmuntati fuq l-arbli għandu jkollhom fuqhom il-kitba “Għal tħaddim fuq arbli tal-elettriku biss” murija b'mod viżibbli.
L-informazzjoni msemmija f'a); c) u d) għandha tiġi inkluża wkoll fuq il-pjanċa ta' klassifikazzjoni tat-transformers tal-elettriku
4.   Dokumentazzjoni teknika
L-informazzjoni li ġejja għandha tiġi inkluża fid-dokumentazzjoni teknika tat-transformers tal-elettriku:
(a)
isem u indirizz tal-manifattur;
(b)
l-identifikatur tal-mudell, il-kodiċi alfanumeriku li jiddistingwi mudell wieħed mill-mudelli l-oħra tal-istess manifattur;
(c)
l-informazzjoni meħtieġa skont il-punt 3.
Jekk (partijiet mid-dokumentazzjoni teknika) id-dokumentazzjoni teknika tkun ibbażata fuq (partijiet mid-dokumentazzjoni teknika) id-dokumentazzjoni teknika ta' mudell ieħor, l-identifikatur tal-mudell ta' dak il-mudell għandu jiġi pprovdut, u d-dokumentazzjoni teknika għandha tipprovdi d-dettalji dwar kif l-informazzjoni hija derivata mid-dokumentazzjoni teknika tal-mudell l-ieħor, pereżempju fuq il-bażi ta' kalkoli jew estrapolazzjonijiet, inkluż it-testijiet imwettqa mill-manifattur sabiex jiġu verifikati l-kalkoli jew l-estrapolazzjonijiet li jkunu saru.
(*)  Valuri massimi ta' telf għal potenzi nominali f'kVA li jaqgħu bejn il-livelli ta' potenza indikati fit-Tabella I.1 għandhom jinkisbu permezz ta' interpolazzjoni lineari.
(**)  Valuri massimi ta' telf għal potenzi nominali f'kVA li jaqgħu bejn il-livelli ta' potenza indikati fit-Tabella I.2 għandhom jinkisbu permezz ta' interpolazzjoni lineari.
(***)  Valuri massimi permissibbli ta' telf għall-potenzi nominali f'kVA li jaqgħu bejn il-livelli ta' potenza indikati fit-Tabella I.6 għandhom jinkisbu permezz ta' interpolazzjoni lineari.
ANNESS II
Metodi ta' kejl u kalkolu
Metodu tal-kejl
Għall-fini tal-konformità mar-rekwiżiti ta' dan ir-Regolament, il-kejl għandu jitwettaq permezz ta' proċedura ta' kejl affidabbli, preċiża u riproduċibbli, li tqis il-metodi ta' kejl l-aktar reċenti u avvanzati ġeneralment rikonoxxibbli, inkluż il-metodi stipulati f'dokumenti li n-numri ta' referenza tagħhom ġew ippubblikati għal dak il-għan f'Il-Ġurnal Uffiċjali tal-Unjoni Ewropea.
Metodi tal-Kalkolu
Il-metodu li jintuża biex jiġi kkalkulat l-Indiċi ta' Effiċjenza Massima (PEI) għal transformers ta' qawwa medja u għolja huwa bbażat fuq il-proporzjon tal-potenza apparenti trażmessa ta' transformer wara li jitnaqqas it-telf ta' elettriku, imqabbel mal-potenza apparenti trażmessa tat-transformer.
Fejn:
P0 huwa l-valur għat-telf mingħajr tagħbija b'vultaġġ nominali u bi frekwenza nominali, fil-punt ta' konnessjoni nominali
Pc0 huwa l-valur għall-elettriku meħtieġ mis-sistema tat-tkessiħ għal tħaddim mingħajr tagħbija
Pk huwa l-valur għat-telf imkejjel fuq kurrent nominali u fuq frekwenza nominali fil-punt ta' konnessjoni nominali, approssimat biex jaqbel mat-temperatura ta' referenza
Sr huwa l-valur għall-potenza nominali tat-transformer jew tal-autotransformer, li fuqu huwa bbażat il-valur Pk
ANNESS III
Proċedura ta' verifika
Fit-twettiq tal-kontrolli ta' sorveljanza tas-suq imsemmija fl-Artikolu 3(2) tad-Direttiva 2009/125/KE, l-awtoritajiet tal-Istati Membri għandhom japplikaw il-proċedura ta' verifika li ġejja għar-rekwiżiti stipulati fl-Anness I.
(1)
L-awtoritajiet tal-Istati Membri għandhom jittestjaw unità waħda biss għal kull mudell;
(2)
Il-mudell jitqies bħala li hu konformi mar-rekwiżiti applikabbli stabbiliti fl-Anness I ta' dan ir-Regolament jekk il-valuri indikati fid-dokumentazzjoni teknika ikunu konformi mar-rekwiżiti stabbiliti fl-Anness I, u jekk il-parametri mkejla jissodisfaw ir-rekwiżiti stabbiliti fl-Anness I fi ħdan il-limiti tat-tolleranzi ta' verifika murija fit-Tabella 1 ta' dan l-Anness;
(3)
Jekk ma jinkisbux ir-riżultati msemmija fil-punt 2, il-mudell għandu jitqies li mhuwiex konformi ma' dan ir-Regolament. L-awtoritajiet tal-Istati Membri għandhom jipprovdu t-tagħrif rilevanti kollu, inkluż, jekk applikabbli, ir-riżultati tat-testijiet, lill-awtoritajiet tal-Istati Membri l-oħra u lill-Kummissjoni fi żmien xahar minn meta tittieħed id-deċiżjoni dwar in-nuqqas ta' konformità tal-mudell.
L-awtoritajiet tal-Istati Membri għandhom jużaw il-metodi tal-kejl u tal-kalkolu stipulati fl-Anness II.
Minħabba l-limitazzjonijiet tal-piż u d-daqs fil-kuntest tat-trasport ta' transformers tal-elettriku ta' qawwa medja u għolja, l-awtoritajiet tal-Istati Membri jistgħu jiddeċiedu li jwettqu l-proċedura ta' verifika fl-istabbilimenti tal-manifatturi, qabel ma t-transformers jiġu installati u mħaddma fid-destinazzjoni finali tagħhom.
It-tolleranzi tal-verifika stipulati f'dan l-Anness jirreferu biss għall-verifika tal-parametri mkejla mill-awtoritajiet tal-Istati Membri u ma għandhomx jintużaw mill-manifattur jew mill-importatur bħala tolleranza permessa biex jiġu stabbiliti l-valuri fid-dokumentazzjoni teknika.
Tabella 1
Parametru mkejjel
Tolleranzi tal-verifika
Telf bit-tagħbija
Il-valur imkejjel ma għandux jaqbeż il-valur iddikjarat b'iktar minn 5 %.
Ebda telf bit-tagħbija
Il-valur imkejjel ma għandux jaqbeż il-valur iddikjarat b'iktar minn 5 %.
L-elettriku meħtieġ mis-sistema tat-tkessiħ għal tħaddim mingħajr tagħbija
Il-valur imkejjel ma għandux jaqbeż il-valur iddikjarat b'iktar minn 5 %.
ANNESS IV
Punti ta' Referenza indikattivi
Fiż-żmien tal-adozzjoni ta' dan ir-Regolament, l-aqwa teknoloġija disponibbli fis-suq għat-transformers tal-elettriku ta' qawwa medja ġiet identifikata kif ġej:
(a)
Transformers tal-elettriku ta' qawwa medja mgħaddsa fil-likwidu: Ao – 20 %, Ak – 20 %
(b)
Transformers tal-elettriku ta' qawwa medja mingħajr likwidu għall-insulazzjoni: Ao – 20 %, Ak – 20 %
(c)
Transformers tal-elettriku ta' qawwa medja b'qalba tal-azzar amorfu: Ao – 50 %, Ak – 50 %
Jeħtieġ li d-disponibbiltà ta' materjal għall-manifattura ta' transformers b'qalba tal-azzar amorfu tiġi żviluppata aħjar qabel ma dawn il-valuri ta' telf ikunu jistgħu jitqiesu bħala rekwiżiti minimi fil-ġejjieni.

Summary:
Rekwiżiti tal-ekodisinn — transformers tal-potenza
Rekwiżiti tal-ekodisinn — transformers tal-potenza
 
SOMMARJU TA’:
Ir-Regolament (UE) Nru 548/2014 fir-rigward ta’ transformers tal-elettriku ta’ qawwa żgħira, medja u għolja
X’INHU L-GĦAN TAR-REGOLAMENT?
Ir-Regolament (UE) Nru 548/2014 dwar l-implimentazzjoni tad-Direttiva 2009/125/KE jistabbilixxi rekwiżiti tal-ekodisinn* għat-tqegħid fis-suq jew it-tħaddim ta’ transformers tal-potenza b’rata ta’ potenza minima ta’ 1 kVA li jintużaw fi trażmissjoni elettrika ta’ 50 Hz u netwerks ta’ distribuzzjoni jew għal applikazzjonijiet industrijali. L-esperjenza fl-implimentazzjoni tad-direttiva wriet li kien hemm devjazzjonijiet nazzjonali fil-vultaġġi standard fil-grilji tad-distribuzzjoni tal-elettriku f’ċerti pajjiżi tal-UE. Dawn id-devjazzjonijiet iġġustifikaw it-tibdil fil-livelli tal-vultaġġ minimi fil-kategorizzazzjoni tat-transformers u r-rekwiżiti tal-prestazzjoni tal-enerġija minimi applikabbli. Għalhekk, ir-Regolament (UE) 2019/1783 jemenda r-Regolament (UE) Nru 548/2014.
PUNTI EWLENIN
Ir-Regolament japplika għal transformers li nxtraw wara l-11 ta’ Ġunju 2014. Ta’ qawwa medja* u transformers ta’ qawwa għolja*, irrispettivament minn meta jitqiegħdu fis-suq jew fit-tħaddim, għandhom jiġu vvalutati mill-ġdid għall-konformità mar-Regolament jekk:in-nukleu jew parti tan-nukleu ġiet sostituta; jewwaħda jew aktar mill-koljaturi sħaħ ġiet sostitwita. It-transformers iddisinjati għal numru ta’ skopijiet speċifiċi huma esklużi mir-Regolament inkluż dawk li huma:imqabbdin direttament ma’ forn;installati fuq pjattaformi lil hinn mill-kosta fissi jew li jibqgħu fil-wiċċ, turbini tar-riħ lil hinn mill-kosta jew abbord vapuri u t-tipi kollha ta’ bastimenti;użati f’tagħmir ta’ wweldjar bl-ark jew tagħmir reżistenti għall-iwweldjar. Ir-rekwiżiti tal-ekodisinn huma stabbiliti fl-annessi tar-Regolament. Ir-Regolament jistabbilixxi l-proċedura ta’ valutazzjoni tal-konformità.It-tibdil introdott taħt ir-Regolament (UE) 2019/1783
Dan it-tibdil jinkludi:jekk il-vultaġġi limiti fin-netwerks ta’ distribuzzjoni elettrika jiddevjaw minn dawk standard madwar l-UE, il-pajjiżi tal-UE għandhom jinnotifikaw lill-Kummissjoni Ewropea kif xieraq, sabiex tkun tista’ ssir notifika pubblika għall-interpretazzjoni korretta tad-diversi tabelli fl-Anness I tar-Regolament (rekwiżiti tal-ekodisinn); il-manifattur, l-importatur jew ir-rappreżentant awtorizzat m’għandux iqiegħed fis-suq kwalunkwe prodott li jista’ jidentifika meta jkun qed jiġi ttestjat u jibdel il-prestazzjoni tiegħu kif xieraq; sabiex l-ittestjar tal-verifika jkun aktar faċli, l-awtoritajiet tas-sorveljanza fis-suq huma permessi li jittestjaw jew jaraw l-ittestjar ta’ transformers ta’ qawwa ogħla fil-bini bħal dak tal-manifattur; il-Kummissjoni se tirrevedi r-Regolament u tippreżenta r-riżultati mhux aktar tard mill-1 ta’ Lulju 2023.
MINN META JAPPLIKA R-REGOLAMENT?
Ir-Regolament (UE) Nru 548/2014 ilu applikat mill-11 ta’ Ġunju 2014. It-tibdil introdott bl-emenda tar-Regolament (UE) 2019/1783 ilu japplika mill-14 ta’ Novembru 2019.
SFOND
Id-Direttiva 2009/125/KE tistabbilixxi qafas biex jiġu stabbiliti rekwiżiti tal-ekodisinn għal prodotti relatati mal-enerġija. Il-Kummissjoni jeħtiġilha tistabbilixxi dawn għall-prodotti li jiġu mibjugħa u nnegozjati fl-UE u li għandhom impatt ambjentali sinifikanti.
Għal aktar informazzjoni ara:Transformers tal-potenza: Rekwiżiti għall-ekodisinn (il-Kummissjoni Ewropea) Il-miżuri tal-ekodisinn il-ġodda spjegati (il-Kummissjoni Ewropea) Dwar it-tikketta tal-enerġija u l-ekodisinn — Iffrankar tal-enerġija (il-Kummissjoni Ewropea).
TERMINI EWLENIN
Ekodisinn: Politika għat-titjib, permezz ta’ disinn aħjar, tal-prestazzjoni ambjentali tal-prodotti tul iċ-ċiklu ta’ ħajja tagħhom, speċjalment l-effiċjenza enerġetika tagħhom.
Transformers ta’ qawwa medja: transformer tal-potenza li l-koljaturi kollha tiegħu jkollhom potenza nominali inqas minn jew daqs 3 150 kVA, u l-ogħla vultaġġ għat-tagħmir akbar minn 1,1 kV u inqas minn jew daqs 36 kV.
Transformers ta’ qawwa għolja: transformer tal-potenza b’mill-inqas koljatura waħda li jkollha jew potenza nominali akbar minn 3 150 kVA jew l-ogħla vultaġġ għat-tagħmir ikbar minn 36 kV.
DOKUMENT EWLIENI
Ir-Regolament tal-Kummissjoni (UE) Nru 548/2014 tal-21 ta’ Mejju 2014 dwar l-implimentazzjoni tad-Direttiva 2009/125/KE tal-Parlament Ewropew u tal-Kunsill fir-rigward ta’ transformers tal-elettriku ta’ qawwa żgħira, medja u għolja (ĠU L 152, 22.5.2014, pp. 1-15)
L-emendi suċċessivi għar-Regolament (UE) Nru 548/2014 ġew inkorporati fit-test oriġinali. Din il-verżjoni konsolidata għandha valur dokumentarju biss.
DOKUMENTI RELATATI
Komunikazzjoni mill-Kummissjoni fil-qafas tal-implimentazzjoni tar-Regolament tal-Kummissjoni (UE) Nru 584/2014 dwar l-implimentazzjoni tad-Direttiva 2009/125/KE tal-Parlament Ewropew u tal-Kunsill fir-rigward ta’ transformers tal-elettriku ta’ qawwa żgħira, medja u għolja (Pubblikazzjoni ta’ titli u referenzi ta’ standards armonizzati skont il-leġiżlazzjoni tal-Unjoni dwar l-armonizzazzjoni) (ĠU C 416, 11.11.2016, pp. 12-13)
Id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (ĠU L 285, 31.10.2009, pp. 10-35)
Ara l-verżjoni konsolidata.
l-aħħar aġġornament 30.01.2020